पर्यावरण एवं वन मंत्रालय के अधीन एक संगठन, भारतीय वन सर्वेक्षण (एफएसआई) समस्त देश के लिए वनाच्छादन मानचित्रण का कार्य कर रहा है। वनाच्छादन मानचित्रण का कार्य सर्वप्रथम 1987 से प्रारंभ किया गया था। वन स्थिति रिपोर्ट-2011 वनाच्छादन मानचित्रण के 12वें चक्र से संबंधित है। वनाच्छादन मानचित्रण में सुदूर संवेदन तकनीकी का इस्तेमाल किया जाता है जो इलेक्ट्रोमेग्नेटिक विकिरण का अद्वितीय स्पेक्ट्रल प्रतिबिम्बन को कैद करता है। वन स्थिति रिपोर्ट (एसएफआर)-2011 IRS P6LISS III द्वारा प्रदान किए गए आंकड़ों पर आधारित है जिसमें 23.5 मीटर का रिजोल्यूशन है। वनाच्छादन मानचित्रण 1:50000 पैमाने पर किया गया है। आकड़ों के विश्लेषण में जीआईएस प्रविधि का भी प्रयोग किया गया है। भारतीय वन स्थिति रिपोर्ट के परिणाम, उपग्रह आंकड़ों (अक्टूबर 2008-मार्च 2009) की व्याख्या पर आधारित हैं। रिपोर्ट के मुख्य तथ्य इस प्रकार हैं-